recursal/SuperWikiNEXT-32B huggingface dataset:
**Ajoneuvohallintokeskus** (AKE) oli Liikenne- ja viestintäministeriön alaisuudessa vuosina 1996–2009 toiminut virasto, joka hoiti Suomen tieliikenneasioita yhdessä Tiehallinnon kanssa. Sen tehtäviä olivat ajoneuvojen hyväksyminen, rekisteröinti ja vuotuinen verotus. Se myös valvoi katsastustoimintaa. AKEn toiminnan tarkoituksena oli edistää liikenneturvallisuutta ja liikenteen ympäristöystävällisyyttä. Työntekijöitä keskuksella oli noin 230.

Historiaa
---------

Ajoneuvohallintokeskus syntyi, kun liikelaitoksena toiminut Autorekisterikeskus (ARK) jaettiin kahtia vuoden 1996 alussa. Ajoneuvohallinnon ja rekisteröinti- sekä verotustoimet sai hoitaakseen uusi virasto, Ajoneuvohallintokeskus. Katsastustoimintaa varten perustettiin Suomen Autokatsastus Oy, joka myöhemmin myytiin yksityisille. Lyhenne AKE otettiin käyttöön vuonna 1998. Ennen sitä käytettiin lyhennettä ANHK.

1. tammikuuta 2010 alkaen Ajoneuvohallintokeskus, Ilmailuhallinto, Merenkulkulaitoksen turvallisuustoiminnot ja Rautatievirasto yhdistyivät uudeksi Liikenteen turvallisuusvirastoksi.

Lähteet
-------

1. ↑  AKE organisaationa (Arkistoitu – Internet Archive)
2. ↑  AKEn historiaa (Arkistoitu – Internet Archive)

Aiheesta muualla
----------------

* Liikenteen turvallisuusvirasto
* TraFi / Tieliikenne
* Liikenne- ja viestintäministeriön verkkopalvelu
* Liikenne- ja viestintäministeriön hallinnonala

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen liikenne- ja viestintäministeriö |
| --- |
|  |
| Ministerit | 
* Liikenne- ja viestintäministeri

 |  |
|  |
| Virkamiehet | 
* Kansliapäällikkö
* Osastopäällikkö

 |
|  |
| Osastot | 
* Konserniohjausosasto
* Palveluosasto
* Tieto-osasto
* Turvallisuus- ja verkko-osasto

 |
|  |
| Hallinto | 

|  |  |
| --- | --- |
| Virastot | 
* Liikenne- ja viestintävirasto
* Väylävirasto
* Ilmatieteen laitos

 |
|  |
| Yhtiöt ja liikelaitokset | 
* Cinia Oy
* Itärata Oy
* Fintraffic Oy
* Suomi-rata Oy
* Turun Tunnin Juna Oy
* Yleisradio

 |

 |
|  |
| Toimitilat | 
* Eteläesplanadi 4

 |
|  |
| Muuta | 
* Turku Radio

 |
|  |
| Historia | 
* Ajoneuvohallintokeskus
* Ilmailuhallinto
* Liikenteen turvallisuusvirasto
* Merentutkimuslaitos
* Ratahallintokeskus
* Rautatievirasto
* Tiehallinto
* Viestintävirasto

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Maharashtra Navnirman Sena** (lyh. **MNS**) on intialainen Maharashtran osavaltiossa vaikuttava alueellinen puolue. Sen perusti Shiv Senasta eronnut Raj Thackeray vuonna 2006 puolustamaan marathien intressejä. Thackeray erosi setänsä Bal Thackerayn puolueesta vastalauseena Uddhav Thackerayn valitsemisesta Shiv Senan puheenjohtajaksi.

Puolueen vaalimenestys on ollut laskusuuntaista. Vuonna 2017 se sai seitsemän ehdokastaan Suur-Mumbain kuntayhtymän edustajistoon, mutta kuusi heistä siirtyi Shiv Senaan. Aikaisemmissa kuntayhtymän vaaleissa 2012 puolue sai 27 edustajaa. Maharashtran parlamentin alahuoneessa se sai 13 edustajaa vuonna 2009, mutta vuoden 2014 vaaleissa vain yhden. Maharashtran osavaltiovaaleissa 2019 puolueen paikkamäärä säilyi samana. Puolue ei saanut yhtäkään edustajaa Lok Sabhaan vuoden 2014 parlamenttivaaleissa eikä se osallistunut seuraaviin vuoden 2019 vaaleihin.

Maharashtra Navnirman Sena järjesti vuonna 2020 tukimielenosoituksen kansalaisuuslainmuutokselle ja ilmoitti kostavansa lakimuutoksen vastustajille. Puolue on myös toistuvasti vaatinut pakistanilaisten taiteilijoiden poistamista elokuvista ja musiikkiteollisuudesta. Puolue on saanut toistuvaa mediahuomiota vandalismista osana sen mielenosoituksia. Joulukuussa 2017 kahdeksan puolueen aktivistia vietti viikon vankilassa epäiltynä kongressipuolueen Mumbaissa sijainneen toimiston vandalisoinnista. Puheenjohtaja Raj Thackeray kutsui heidät asunnolleen ja onnitteli heitä kiitoksena puolueelle tekemästään työstä. Elokuussa 2020 puolueen aktivistit vandalisoivat Maharashtra State Electricity Distribution Company Limited -sähköyhtiön toimistoa, kun puheenjohtaja uhkasi "MNS-tyylisellä" mielenosoituksella, koska Nagpurissa asuva henkilö oli väitetysti tehnyt itsemurhan kalliin sähkölaskun takia.

Lähteet
-------

1. 1 2  The rise and fall of Maharashtra Navnirman Sena *Financial Express*.  14.10.2017. Viitattu 29.10.2020.
2. ↑  Maharashtra assembly elections: Of over 100 seats, MNS pockets only one *Times of India*. Viitattu 29.10.2020.
3. ↑  Deshpande, Alok: MNS not to contest Lok Sabha polls *The Hindu*.  17.3.2019. Viitattu 29.10.2020.
4. ↑  Mahamulkar, Sujit: MNS takes out massive march, vows ‘eye-for-an-eye’ reply to anti-CAA rallies *Times of India*.  10.2.2020. Viitattu 29.10.2020.
5. ↑  Won’t allow airing of any movie with Pakistani artistes unless their parts removed, says MSN *Indian Express*.  5.10.2016. Viitattu 29.10.2020.
6. ↑  MNS tells radio stations to stop playing songs by Pakistani singers, musicians *Hindustan Times*.  19.2.2019. Viitattu 29.10.2020.
7. ↑  ‘Vandalism at Mumbai Congress office’: MNS chief ‘congratulates’ party workers for the act *Indian Express*.  11.12.2017. Viitattu 29.10.2020.
8. ↑  Mendonca, George: Maharashtra Navnirman Sena activists vandalize MSEDCL office in Vashi to protest against inflated electricity bills *Times of India*.  11.8.2020. Viitattu 29.10.2020.
"**Things Ain’t What They Used to Be**" on Mercer Ellingtonin säveltämä jazzstandardi vuodelta 1941. Johnny Hodgesin johdolla nauhoitettu ensilevytys, jonka kokoonpano koostui Duke Ellingtonin orkesterin jäsenistä, nosti kappaleen nopeasti monien big band -aikakauden orkesterien ohjelmistoon. Ellingtonin lisäksi muun muassa Glenn Miller, Charlie Barnet, Les Brown ja Harry James soittivat kappaletta yhtyeidensä kanssa. Kappale on Mercer Ellingtonin tunnetuin sävellys.

Kappale syntyi aikana, jolloin orkesterinjohtaja Duke Ellington ei saanut muusikkoliitto ASCAP:n lakon takia soittaa omia sävellyksiään radiossa. Näin ollen hän tilasi kappaleita pojaltaan Merceriltä ja Billy Strayhornilta, jotka eivät kuuluneet liittoon. Strayhorn sävelsi Ellingtonille muun muassa kappaleet "Take the ’A’ Train" ja "Chelsea Bridge"; Mercer Ellingtonin tuotoksia puolestaan olivat "Things Ain’t What They Used to Be", "Blue Serge" ja "Moon Mist".

Rakenteeltaan kappale perustuu kahteen vuorottelevaan riffiin C-duurissa, seuraten 12 tahdin blueskaavaa. Hidas blueskappale soitetaan yleensä instrumentaalina, mutta toisinaan myös Ted Parsonsin kirjoittamilla sanoilla laulettuna.

Lähteet
-------

1. 1 2  Ken Dryden: Things Ain’t What They Used to Be *Allmusic*. Viitattu 26.7.2010. (englanniksi)
2. 1 2  Jeremy Wilson: Things Ain’t What They Used to Be *JazzStandards.com*. Viitattu 26.7.2010. (englanniksi)
3. ↑  K. J. McElrath: Musical analysis of "Things Ain’t What They Used to Be" *JazzStandards.com*. Viitattu 26.7.2010. (englanniksi)

Duke Ellington

|  |  |
| --- | --- |
| Albumit | *...And His Mother Called Him Bill* |
| Kappaleet | 
* "Blood Count"
* "Caravan"
* "Chelsea Bridge"
* "In a Sentimental Mood"
* "It Don’t Mean a Thing (If It Ain’t Got That Swing)"
* "Lush Life"
* "Mood Indigo"
* "Prelude to a Kiss"
* "Perdido"
* "Satin Doll"
* "Solitude"
* "Something to Live For"
* "Take the ’A’ Train"
* "Things Ain’t What They Used to Be"

 |
| Soittajat | 
* Harold Ashby
* Louie Bellson
* Jimmy Blanton
* Mercer Ellington
* Otto Hardwick
* Al Hibbler
* Johnny Hodges
* Herb Jeffries
* Oscar Pettiford
* Billy Strayhorn
* Billy Taylor
* Clark Terry
* Juan Tizol
* Ben Webster

 |
**Abitreenit** on Yleisradion tarjoama verkkopalvelu lukiolaisille ja ylioppilaskirjoituksiin valmistautuville abiturienteille. Abitreenien tavoitteena on valmentaa lukiolaisia yo-kokeisiin tiedollisesti, taidollisesti ja henkisesti.

Ohjelma tarkoitus
-----------------

Kevään ja syksyn ylioppilaskirjoitusten aikaan Abitreenit julkaisee ylioppilaskokeet ja niiden vastaukset. Tarjolla on myös Ylioppilastutkintolautakunnan asiantuntijoiden vastauspalvelu. Abitreenit tuottaa suoria yo-koelähetyksiä, joissa käydään läpi päivän yo-kokeita lukion opettajien ja Ylioppilastutkintolautakunnan asiantuntijoiden kanssa, jotka vastaavat abien kysymyksiin kokeesta. Aiemmin lähetyksiä on esitetty Yle Teema -kanavalla. Televisio-ohjelma on tunnettu myös nimillä *Älliä vai ei* ja *Abifarmi*. 

Abitreenien yo-koelähetykset lähetetään nykyisin koepäivien iltana Yle Areenassa kello 18:00.

### Verkkomateriaalit

Abitreenit-sivustolla on tarjolla harjoittelumateriaalia lukion eri oppiaineisiin. Materiaalit on jaoteltu lukion kurssien mukaan, vieraissa kielissä kielenhallinnan osa-alueen ja taitotason mukaan. Lisäksi sivustolla on juttuja ja vinkkejä, jotka auttavat lukiolaisia jaksamaan opiskelussa ja menestymään kirjoituksissa, kuten Paineessa-kampanjan sisällöt. Helmikuussa 2019 Abitreenit julkaisi Motivaatiotreenit-nimisen opiskelumotivaatiota käsittelevän artikkelikokonaisuuden sekä siihen liittyvän Paineessa-podcastin. 

Abitreenit-palvelulle myönnettiin Koulutusrahasto Kouran Lapset ja nuoret -sarjan kunniamaininta vuonna 2007.*lähde?*

Lähteet
-------

1. ↑  Abitreenit – yle.fi *yle.fi*. Viitattu 18.9.2023.
2. ↑  Jäikö jotain hampaankoloon ruotsin kokeesta? Lähetä kysymyksesi YTL:n sensoreille ja katso suora yo-koelähetys *yle.fi*. Viitattu 18.9.2023.
3. ↑  Abitreenit *areena.yle.fi*. Viitattu 18.9.2023.

Aiheesta muualla
----------------

* Abitreenit-kotisivu Yle.fissä
* Yo-koelähetykset Yle Areenassa

Yle

|  |  |
| --- | --- |
| Radiokanavat: | 
* Yle Radio 1
* YleX
* Yle Radio Suomi
* Yle Sámi Radio
* Yle Puhe
* Yle Klassinen
* Yle Vega
* Yle X3M
* Yle Mondo
* Yle Sat 1
* Yle Sat 2

 |
| Televisiokanavat: | 
* Yle TV1 (HD)
* Yle TV2 (HD)
* Yle Teema & Fem (Yle Fem, Yle Teema, HD)
* TV Finland

 |
| Uutispalvelut: | 
* Yle Uutiset (selkokielinen, viittomakielinen)
* Yle Urheilu
* TV-nytt
* Yle Ođđasat
* Novosti Yle
* Yle Uutisvahti
* Sää
* Yle Tiede

 |
| Muut palvelut: | 
* Yle Areena
* Yle Elävä arkisto
* Abitreenit
* Digitreenit
* Yle Oppiminen
* Yle Uutisluokka
* Yle Kioski

 |
| Organisaatio: | 
* Yleisradion hallintoneuvosto
* Yleisradion hallitus
* Yleisradion johtoryhmä
* Ylen yksiköt
* Svenska Yle
* Yle Sápmi

 |
**Heikko signaali** on Igor Ansoffin 1970-luvulla kehittämä strategiatutkimuksen käsite. Sen perusajatus on, että organisaatioiden on vaikea vastata äkillisiin muutoksiin, joita ne eivät ole kyenneet ennakoimaan. Ansoff käytti havainnollistavina esimerkkeinä hyökkäystä Pearl Harbouriin, Troijan hevosta, öljykriisiä sekä autoteollisuuden kykenemättömyyttä vastata viranomaisten turvallisuusvaatimuksiin. Ansoff esitti, että aikansa ennakointimenetelmien ja suunnitteluideologian tilalle tuli omaksua strategisesti joustavampia toimintatapoja ja alkaa systemaattisesti tarkkailla ja käsitellä sellaisia toimintaympäristön muutoksia, jotka saattavat johtaa kriiseihin. Signaali merkkinä tulevasta ja itse tulevaa ilmiötä ei ole aina käytännössä mahdollista erottaa, vaikka Ansoff nämä teoreettisesti erottikin. Ansoffin käsitys oli, ihmiset yrityksissä havaitsevat oireita muutoksista mutta eivät ymmärrä niiden merkitystä, koska luottavat siihen, mitä menneestä on opittu, mikä johtaa tappioihin tai voittojen menetykseen.

Heikkojen signaalien tutkimus Suomessa
--------------------------------------

Heikon signaalin käsite on omaksuttu myös tulevaisuudentutkimuksen piiriin. Aiheesta on Suomessa kirjoitettu etenkin 2000-luvulla. Mika Mannermaa esitteli heikon signaalin, megatrendin ja paradigmasokeuden peruskäsitteet kirjassaan Heikoista signaaleista vahva tulevaisuus (2004). Sissi Silvánin Valppaus on valttia - Heikot signaalit löytyvät läheltä (2006) jakoi yritysjohtajille vinkkejä signaalien tunnistamiseen. Elina Hiltunen vastasi etenkin heikon signaalin määrittelyyn kohdistettuun kritiikkiin. Heikoista signaaleista kirjoittaminen ja puhuminen yleistyi myös aikakauslehtien talous-, matkailu ja kulutusaiheisissa jutuissa sekä eri hallinnonalojen seminaareissa ja koulutuksissa.

Lähteet
-------

1. ↑  Ansoff, H. I.: Managing Strategic Surprise by Response to Weak Signals.  *California Management Review vol. XVIII no. 2, pp. 21–33.*, 1975.
2. 1 2  Mari Holopainen, Marja Toivonen: Weak signals: Ansoff today.  *Futures*, 1.4.2012, nro 3, s. 198–205. doi:10.1016/j.futures.2011.10.002. Artikkelin verkkoversio.
3. ↑  Elina Hiltunen: The future sign and its three dimensions.  *Futures*, 1.4.2008, nro 3, s. 247–260. doi:10.1016/j.futures.2007.08.021. Artikkelin verkkoversio.

Aiheesta muualla
----------------

* Bryan S. Coffmanin (1997) artikkelisarja heikoista signaaleista (Arkistoitu – Internet Archive)
* Elina Hiltusen väitöskirja (2010): Weak Signals in organizational Futures Learning
* Elina Hiltunen (2012): Matkaopas tulevaisuuteen (Arkistoitu – Internet Archive)
* Turo Uskali, Paying Attention to Weak Signals – The Key Concept for Innovation Journalism (Arkistoitu – Internet Archive)
* Day ja Shoemaker, 2006: Pheriperal Vision: Detecting the Weak Signals that Will Make or Break Your Company
* Sandro Mendonça, Gustavo Cardoso and João Caraça: Some Notes on the Strategic Strength of Weak Signal Analysis
* Igor H. Ansoff, Managing Strategic Surprise by Response to Weak Signals
*Tämä artikkeli käsittelee poliittista puoluetta. Sanan muita merkityksiä on erillisellä täsmennyssivulla.*
**Kurdistanin isänmaallinen liitto** (Yekîtî Nîştimanî Kurdistan, PUK) on Irakin kurdien poliittinen puolue.

Kurdistanin isänmaallinen liitto perustettiin kesäkuussa 1975, kaksi kuukautta kurdien vuosien 1974–1975 kapinan kukistumisen jälkeen. Jalal Talabani, sittemmin Irakin presidentti on ollut puolueen pääsihteeri sen perustamisesta asti. Eräät lähteet pitävät PUK:ia KDP:sta irtautuneena ryhmänä. Ryhmien välit olivat huonot, ja ne taistelivat toisiaan vastaan sekä Irakin armeijan joukkoja vastaan. PUK:in tukijoita olivat mm. Iran ja Syyria, jossa Talabani oli maanpaossa. Vuoden 2003 Irakin sodan aikana PUK:in joukot avustivat Yhdysvaltain joukkoja taistelussa Pohjois-Irakissa. Myöhemmin PUK taisteli kurdi-islamisteja kuten Ansar al-Islamia vastaan.

Suuntaukseltaan sosiaalidemokraattinen PUK on sosialistisen internationaalin jäsen.

PUK liittoutui KDP:n kanssa Kurdistanin demokraattiseksi isänmaalliseksi liitoksi vuoden 2005 Irakin parlamenttivaaleja varten. Kurdilista sai 25,6 % äänistä.*lähde?*

Lähteet
-------

1. ↑  Members of the Socialist International Socialist International.  Arkistoitu 12.7.2007. Viitattu 04.01.2008.

Aiheesta muualla
----------------

* 
* Profile: Patriotic Union of Kurdistan (PUK), BBC, 2003
* Patriotic Union of Kurdistan (PUK), Terrorism Knowledge Base
**Armand Oné** (15. maaliskuuta 1983 Villepinte, Ranska) on entinen ranskalainen jalkapalloilija. Hän oli pelipaikaltaan hyökkääjä.

Oné syntyi Pariisin lähiössä Villepintessä norsunluurannikkolaisten vanhempien lapsena vuonna 1983. Alun perin Saint-Étiennen kasvatti edusti viisi vuotta Nantesia pelaten ensimmäisen vuoden puolustajana ja seuraavat hyökkäyksessä. Edustusjoukkueessa hän ei kuitenkaan päässyt pelaamaan.

Ranskasta Oné muutti vuonna 2001 ammattilaiseksi Englantiin. Ensimmäinen seura oli Cambridge United, joka silloin pelasi 2. divisioonassa eli kolmanneksi korkeimmalla sarjatasolla. Siirtosumma oli 30 000 puntaa. 19-vuotias Oné ratkaisi maalillaan Cambridgelle Football League Trophyn loppuottelupaikan ja kävi Valioliigan Middlesbrough'n testissä. Cambridge putosi kauden päätteeksi, jonka jälkeen Oné siirtyi syyskaudeksi lainalle 2. divisioonassa pelanneeseen Northamptoniin. Oné kertoi kesäkuussa 2007 IS Veikkaajan haastattelussa Arsenalin tarjonneen miljoona puntaa hänestä Cambridgelle, mutta seura ei halunnut päästää Onéa, vaan odotti vielä suurempaa tarjousta.

Tämän jälkeen hän pelasi muutaman ottelun englantilaisissa Wrexhamissa ja Tamworthissa. Näiden jälkeen Oné löysi seurakseen Partick Thistlen Skotlannin 2. divisioonasta. Partickin noustua 1. divisioonaan hänelle ei ollut enää käyttöä ja vuonna 2006 hän siirtyi suomalaisen Mixu Paatelaisen valmentamaan Cowdenbeathin joukkueeseen. Skotlannin 2. divisioonaan nousseessa Cowdenbeathissä Oné onnistui maalinteossa kahdeksan kertaa 11 ottelussa ja herätti samassa divisioonassa pelanneen Raith Roversin kiinnostuksen. Pelit Roversissa eivät sujuneet enää niin tehokkaasti ja keväällä 2007 sopimus purettiin. Suomeen siirtynyt Paatelainen houkutteli Onén Turun Palloseuraan. TPS:n kanssa hän teki kaksivuotisen sopimuksen maaliskuussa 2007. Hän aloitti Turussa hyvin ja toukokuussa Oné valittiin Veikkausliigan kuukauden pelaajaksi.

TPS:n jälkeen Oné edusti Skotlannissa Livingstonia ja Gatesheadia. Vuonna 2010 hän siirtyi Stranraeriin.

Lähteet
-------

### Viitteet

1. ↑  One joins Boro on trial *rte.ie*.  Arkistoitu 23.8.2004. Viitattu 23.8.2004.
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑
5. ↑
**Julija Tymošenkon ryhmittymä** (myös Julija Tymošenkon blokki, ukr. Блок Юлії Тимошенко, БЮТ, *BJuT* tai BYUT) on ollut ukrainalainen vaaliryhmittymä, joka tukee Julija Tymošenkoa ja on muodostettu hänen Batkivštšyna-puolueensa ympärille.

Julija Tymošenkon vaaliryhmittymä osallistui ensimmäistä kertaa vuoden 2002 parlamenttivaaleihin, sai 7,2 % äänistä ja 21/450 paikkaa ja muodosti saman nimisen parlamenttiryhmän. Silloin siihen kuuluivat:

* Yleisukrainalainen liitto "Isänmaa" eli Batkivštšyna
* Ukrainalainen tasavaltalainen puolue "Sobor" (liittyi myöhemmin Meidän Ukrainamme-Kansan itsepuolustukseen)
* Ukrainalainen tasavaltalainen puolue (liittyi myöhemmin Alueiden puolueeseen)
* Ukrainan sosiaalidemokraattinen puolue

Tymošenko kannattajineen tuki Meidän Ukrainamme -ryhmittymän Viktor Juštšenkoa vuoden 2004 presidentinvaaleissa, ns. Oranssissa vallankumouksessa ja sen jälkeisissä vaaleissa.

Maaliskuun 2006 vaaleissa Julija Tymošenkon ryhmittymä nousi toiseksi suosituimmaksi Alueiden puolueen jälkeen saaden 22,27 % äänistä ja 129/450 paikkaa, ja ennen presidentti Juštšenkon Meidän Ukrainaamme. Kolmikuukautisten hallitusneuvottelujen aikana uskottiin Tymošenkon ja Juštšenkon pystyvän uudelleen hallitusyhteistyöhön, mutta lopulta suunnitelmat romuttuivat Sosialistisen puolueen Oleksandr Moroz valitaan puhemieheksi ja Alueiden puolueen ja sosialistien yhteistyöhön "antikriisikoalitiossa."

Vuoden 2007 vaaleissa koalitioon kuuluivat:

* Yleisukrainalainen liitto "Isänmaa"
* Ukrainan sosiaalidemokraattinen puolue
* Uudistusten ja järjestyksen puolue

30. syyskuuta 2007 järjestetyissä ennenaikaisissa vaaleissa ryhmittymä sai 156 paikkaa.

Vuosien 2011–2012 vaalilaissa puolueblokit olivat kiellettyjä. Vuoden 2012 vaaleihin Tymošenko kokosi koalition jonka nimeksi tuli Yhdistynyt oppositio - Isänmaa.

Aiheesta muualla
----------------

* Julija Tymošenkon ryhmittymän viralliset verkkosivut  (Arkistoitu – Internet Archive) (ukrainaksi)
**Yleisukrainalainen liitto "Svoboda"**, lyhyemmin pelkkä **Svoboda** (suomeksi käännettynä: *Vapaus*) on ukrainalainen äärioikeistolainen nationalistinen puolue, jolla on eniten kannatusta Länsi-Ukrainassa.

Svoboda perustettiin vuonna 1991 nimellä *Ukrainan sosiaalikansallinen puolue*. Se on kuulunut tarkkailijana Euroopan kansallisten liikkeiden liittoon, jossa ovat mukana Ranskan Kansallinen rintama, Unkarin Jobbik, Ruotsin Kansallisdemokraatit ja Britannian kansallispuolue. Svobodaa pidetään yleisesti antisemitistisenä ja sen johtajat ovat usein antaneet juutalaisvastaisia lausuntoja. 

Vuoden 2012 parlamenttivaaleissa Svobodan kannatus nousi alle yhdestä prosentista yli kymmeneen, ja länsiukrainalaisessa Lvivin kaupungissa se sai yli puolet kaikista äänistä.

Vuoden 2014 vallankumouksessa Svobodalla oli merkittävä rooli, ja vallanvaihdon jälkeen puolue sai uuteen hallitukseen neljä ministeriä ja valtakunnansyyttäjän paikan.  Vuoden 2014 presidentinvaaleihin osallistunut silloinen puoluejohtaja Oleh Tjahnybok sai vaatimattoman 1,16 prosentin kannatuksen (10. suosituin ehdokas). Ennenaikaisissa  syksyn 2014 parlamenttivaaleissa puolue jäi 4,7 prosentin kannatuksellaan (noin 740 000 ääntä) hiukan alle viiden prosentin valtakunnallisen äänikynnyksen. Koska vuoden 2011 vaalilain mukaan puolet 450 kansanedustajista valitaan kuitenkin vaalipiirikohtaisten tulosten perusteella, puolue oli saamassa vaalipiireistä seitsemän kansanedustajaa uuteen parlamenttiin.

Lähteet
-------

1. ↑  The Jerusalem Post: Experts weigh in on rise of Ukrainian Svoboda party (englanniksi)
2. ↑  Data on vote counting in the nationwide election district  1.11.2014. Ukrainan keskusvaalilautakunta, cvk.gov.ua. Viitattu 1.11.2014. (englanniksi)
**Pirjo Koivula** (o.s. Kauppinen) on suomalainen tanssiurheiluvalmentaja, valmentajakouluttaja ja kansainvälinen tuomari. Koivula on toiminut pitkään rock'n'swing-tanssien lajipäällikkönä Suomen Tanssiurheiluliitossa. Hän on valmentanut muun muassa kansainvälisesti menestyneitä boogie woogie -pareja kuten Masi Saurén / Anna Tyutyunyuk (MM-kulta 2021 ja MM-hopea 2022) ja Juho Päivinen / Mari Munne (MM-hopea 2019). 

Koivula valittiin vuoden tanssiurheiluvalmentajaksi vuonna 2021 ja hänelle on myönnetty Tanssiurheiluliiton hopeinen ansiomerkki. 

Omalla kilpailu-urallaan hän voitti parinsa Tommi Koivulan kanssa suomenmestaruuden boogie woogiessa vuosina 2000 ja 2002, EM-hopeaa vuonna 2002 sekä boogie woogien maailmanmestaruuden vuonna 2002 seniori luokassa.

Viitteet
--------

1. ↑  Judges | WRRC - World Rock'N'Roll Confederation *wrrc.dance*. Viitattu 20.8.2022. (englanniksi)
2. ↑  Pirjo Koivulasta Vuoden Tanssiurheiluvalmentaja 2021 – Suomen Tanssiurheiluliitto ry  30.11.2021. Suomen Tanssiurheiluliitto. Viitattu 20.8.2022.
3. ↑  Boogie woogien maailman cup -kulta ja -pronssi Suomeen! – Suomen Tanssiurheiluliitto ry *dancesport.fi*.  25.8.2018. Viitattu 23.8.2022.
4. ↑  Koivulat tanssivat EM-hopeaa boogie-woogiessa *Yle Urheilu*.  20.10.2002. Viitattu 20.8.2022.
5. ↑  Suomeen ensi kertaa tanssin MM-kultaa *Kaleva*.  3.11.2002. Viitattu 20.8.2022.
**Japanin kommunistinen puolue** (jap. 日本共産党, *Nihon kyōsantō*) on japanilainen poliittinen puolue. Se on perustettu 15. heinäkuuta 1922 ja sen puheenjohtaja on Kazuo Shii. Sen pääkonttori sijaitsee Tokiossa Shibuyan erillisalueella.

Puolue kannattaa asteittaista luopumista kapitalismista ja sosialismiin, demokratiaan ja rauhaan perustuvan yhteiskunnan rakentamista. Puolue vastustaa militarismia ja Japanin sotilaallista yhteistyötä Yhdysvaltojen kanssa, jonka se näkee Japanin itsemääräämisoikeutta rajoittavana. Tavoitteidensa saavuttamiseksi kommunistinen puolue haluaa toimia "demokraattisen muutoksen kautta kapitalistisessa ympäristössä". Puolue haluaa muuttaa Japanin talouspolitiikan, joka sen mielestä suosii suuryrityksiä kansalaisten kustannuksella. Kommunistinen puolue vastustaa lisäksi Japanin perustuslain sodan kieltävän pykälän muuttamista.

Japanin kommunistinen puolue on yksi suurimmista ei-vallassaolevista kommunistisista puolueista maailmassa. Sillä on noin 400 000 jäsentä 24 000 osastossa. Toisin kuin kommunistiset puolueet Euroopassa ja muualla maailmassa puolue ei ole kärsinyt mittavaa sisäistä kriisiä Neuvostoliiton romahtamisen jälkeen, eikä se ole radikaalisti muuttanut perustavoitteitaan. Vuoden 2014 vaaleissa puolue sai 11,37 prosenttia äänistä (noin 6,06 miljoonaa ääntä) ja 21 paikkaa Japanin alahuoneeseen. Puolue enemmän kuin kaksinkertaisti paikkamääränsä, ja tämä oli vuoden 1996 jälkeen ensimmäinen merkittävä vaalivoitto puolueelle.

Lähteet
-------

1. 1 2 3 4  A Profile of the Japanese Communist Party
2. ↑  JCP Standing Executive Committee Statement: On the General Election Results  15.12.2014. Japanin kommunistinen puolue. Viitattu 18.12.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Japanin kommunistinen puolue**.
* Puolueen internetsivut (japaniksi) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Japani Japanin puolueet |
| --- |
|  |
| Parlamentissa edustetut | 
* Liberaalidemokraattinen puolue
* Kōmeitō
* Perustuslaillinen demokraattinen puolue
* Kommunistinen puolue
* Sosiaalidemokraattinen puolue
* Nippon Ishin no Kai
* Minshintō
* NHK-puolue
* Reiwa shinsengumi

 |
|  |
| Toimintansa lopettaneet | 
* Rikken seiyūkai (1900–1940)
* Kenseikai (1916–1927)
* Kokumin doshikai (1924–1932)
* Rikken minseitō (1927–1940)
* Kokumin dōmei (1932–1940)
* Shakai taishūtō (1932–1940)
* Tōhōkai (1936–1944)
* Taisei yokusankai (1940–1945)
* Demokraattinen sosialistinen puolue (1960–1994)
* Demokraattinen puolue (1998–2016)
* Taiyō no tō (2010–2012)
* Nippon Ishin no Kai (2012–2014)

 |

 |
Uexküll-suvun vapaaherrallinen vaakuna
Uexküll-suvun kantavaakuna
**Uexküll** tai **Üxküll** (*de Ykeskole*, ruots. *Yxkull*, latv. *Ikskili*) on baltiansaksalainen aatelissuku. 

Suku sai nimensä Latviassa sijaitsevasta Ykskylän kaupungista, liiviläisten muinaisesta pääkaupungista, jota suvun varhaisimmat (Saksasta tulleet) sotilasjäsenet Liivin ristiretken tuloksena hallitsivat vouteina. Ruotsin ritarihuoneesen suku on introdusoitu aatelisena sukuna numero 76. Kolme vapaaherrallista sukuhaaraa on introdusoitu: numero 30; *von Yxkull-Gyllenband*, numero 74; *Meijendorff von Yxkull* ja numero 203; *Yxkull*.

Suvun kantaisä Johannes Bardevisk onnistui menemään naimisiin latgalelaisen Jersikan ruhtinaskunnan kukistetun ruhtinaan Visvaldisin lesken kanssa tämän kolmannessa avioliitossa. Tätä suku väittää esiäidikseen ja katsoo hänen kauttaan polveutuvansa Baltian kotoperäisestä yläluokasta. Parin ensimmäisen vuosisatansa latinankielisissä asiakirjoissa suvun jäseniä on mainittu nimellä de Ykescole.*lähde?*

Isonvihan takia Suomeen asettui suvun yksi merkittävä haara, kun sittemmin vapaaherraksi korotettu kenraali Otto Reinhold Yxkull eli Ykköskylä nimitettiin 1722 maaherraksi Turun ja Porin lääniin. Tämäkin sukuhaara sammui puolessa vuosisadassa miespuoleltaan (eikä ehtinyt tulla kirjatuksi vuonna 1818 perustettuun Suomen ritarihuoneeseen), mutta kenraalin tytärten kautta muutamat nykyiset suomalaisperheet polveutuvat tästä vapaaherrallisesta perheestä.*lähde?* Useita suvun haaroja on asettunut myös Viroon.

Suvun jäseniä
-------------

* Wollmar Yxkull (k. 1627), Kaarle IXn hovimarsalkka, aateloitiin 1625
* Otto Reinhold Yxkull (1670–1746), kenraalimajuri ja maaherra, aateloitiin 1730
* Jakob Johann von Uexküll (1864—1944), virolainen biologi, eläintieteilijä ja filosofi
* Thure von Uexküll (1908—2004), saksalainen lääkäri, Jakob Johannin poika
* Gösta von Uexküll (1909—1993), journalisti, Jakob Johannin poika
* Jakob von Uexküll (s. 1944), Right Livelihood -palkinnon perustaja, Jakob Johannin pojanpoika
* Kreivitär Alexandrine von Üxküll-Gyllenband (1873—1963), Saksan Punaisen ristin johtaja
* Kreivitär Caroline von Üxküll-Gyllenband (1875—1956), Alexandrinen sisar, Claus von Stauffenbergin äiti
* Kreivi Nikolaus von Üxküll-Gyllenband (1877—1944), saksalainen eversti, Heinäkuun 20. päivän salaliiton jäsen, Alexandrinen veli
* Alexander Uexküll-Gyllenband (1864—1923), venäjänsaksalainen vapaaherra, filosofi ja valtioneuvos, Ida Aalbergin toinen puoliso
* Sole Uexküll (1920—1978), suomalainen teatterikriitikko

Lähteet
-------

1. ↑  von Uexküll-Güldenband. Aadlivapid Ajalooarhiivis. Web Archive 21.9.2013 (Estonian Historical Archive 2006). (viroksi).
2. ↑  Caroline von Üxküll-Gyllenband *geneee.org*. Viitattu 12.3.2021.
**Manon** on Sir Kenneth MacMillanin koreografioima baletti vuodelta 1974. Musiikki muodostuu kokonaan Jules Massenet’n eri teoksista tehdyistä lainauksista. Musiikin sovituksesta vastaa Leighton Lucas. Baletti perustuu Abbé Prévostin romaaniin *L’Histoire du Chevalier des Grieux et de Manon Lescaut* vuodelta 1731. Se sai ensi-iltansa Royal Opera House -oopperatalossa 7. maaliskuuta 1974. *Manonin* tapahtumat sijoittuvat 1700-luvun Ranskaan ja se kertoo nuoresta ja kauniista kurtisaanista Manonista, joka rakastuu köyhään opiskelijaan nimeltä Des Grieux, mutta samalla moraalittoman elämän kautta ansaittu ylellinen elämä houkuttaa Manonia. Ensi-illassa pääosissa tanssivat Antoinette Sibley, Anthony Dowell, David Wall, Monica Mason, Derek Rencher ja David Drew.

Juoni
-----

Nuori ja kaunis Manon saapuu veljensä Lescautin luo. Lescaut aikoo myydä teini-ikäisen siskonsa eniten tarjoavalle miehelle Monsieur G.M:lle. Manon tapaa nuoren opiskelijan Des Grieux'n ja he pakenevat yhdessä Grieux'n majapaikkaan. Lescaut ja Monsieur G.M saapuvat majapaikkaan Grieux'n olessa asioilla. Monsieur G.M tarjoaa Manonille rikkauksia ja luksusta, joita Manon ei voi vastustaa. Manon jättää Des Grieux'n ja lähtee Monsieur G.M mukaan. Manon ja Monsieur G.M saapuvat juhliin Madame X:n bordelliin. Juhlissa on myös vastahakoinen Des Grieux ja humaltunut Lescaut. Manon nauttii miesten huomiosta ja lahjoista, joita hän saa Monsieur G.M:ltä, mutta rakastaa edelleen Des Grieux'tä. Des Grieux ja Manon päättävät paeta yhdessä, mutta he huijaavat ensin rahaa korttipelissä. He jäävät kiinni ja pakevat yhdessä. Raivostunut Monsieur G.M ampuu Lescautin ja Manon pidätetään ja karkotetaan prostituoituna. Manon ja Des Grieux saapuvat vankilaivalla New Orleansiin. Paikallinen vanginvartija pakottaa Manonin olemaan kanssaan ja Des Grieux puukottaa vartijan. Suolla Louisianassa kuumeinen Manon näkee hallusinaatioita menneisyydestään ja kuolee Des Grieux'n käsivarsille.

Pääosat
-------

* Manon
* Des Grieux
* Lescaut
* Rakastajatar
* Monsieur G.M

Suomen Kansallisbaletissa
-------------------------

Suomen Kansallisbaletti on esittänyt teosta vuodesta 2011. Vuonna 2011 *Helsingin Sanomien* Jukka O. Miettinen kirjoitti arvostelussaan, että teoksella on monia edellytyksiä yleisön suosikiksi ja että riipaiseva loppukohtaus ei jätä tuskin ketään kylmäksi.

Lähteet
-------

1. 1 2 3 4 5 6 7  Manon *kennethmacmillan.com*.  Arkistoitu 14.7.2014. Viitattu 5.7.2014. (englanniksi)
2. 1 2  Aistillinen rakkaustarina Manon Kansallisbaletissa *Suomen Kansallisooppera*.  1.3.2011.  Arkistoitu 14.7.2014. Viitattu 5.7.2014.
3. ↑  Miettinen, Jukka O.: Rakkaus korventaa turmion tiellä *Helsingin Sanomat*.  13.3.2011.  Arkistoitu 14.7.2014. Viitattu 5.7.2014. (englanniksi)
**Demokraattinen ryhmittymä** (kreik. Δημοκρατική Συμπαράταξη, *Dimokratikí Symparátaxi*) (lyh. ΔΗΣΥ, *DISY*) oli kreikkalainen keskusta-vasemmistolaisten puolueiden vaaliliitto, joka rakentui Pasokin ympärille. Se perustettiin vuonna 2015 ja lakkautettiin vuonna 2018, jolloin sen tilalle perustettiin Muutosliike -vaaliliitto. Vaaliliiton johtajana toimi Pasokin Fófi Gennimatá.

Demokraattinen ryhmittymä -vaaliliittoa ei tule sekoittaa Kyproksella toimivaan DISY-puolueeseen.

Jäsenpuolueet
-------------

Demokraattisen ryhmittymän jäsenpuolueet olivat:

| Puolue | Ideologia |
| --- | --- |
|  | Pasok | sosiaalidemokratia |
|  | Demokraattisten sosialistien liike (KIDISO) | demokraattinen sosialismi |
|  | Kansalaisliikkeet sosiaalidemokratian puolesta | sosiaalidemokratia |
|  | Demokraattisen kansallisen uudistumisen liitto (EDEM) | sosiaaliliberalismi |
|  | Demokratian ääni | sosiaaliliberalismi |

Vaalitulokset
-------------

Vaaliliiton tulokset parlamenttivaaleissa olivat:

| Vuosi | Vaalit | Johtaja | Äänet | Paikkamäärä | Asema / Huomautukset |
| --- | --- | --- | --- | --- | --- |
| Määrä |  % |
| 2015 | Parlamenttivaalit 2015 II | Fófi Gennimatá | 341 390 | 6,28 | 17 / 300 | oppositiossa |

Lähteet
-------

1. ↑  Αποτελέσματα Προηγούμενων Αναμετρήσεων Υπουργείο Εσωτερικών (Kreikan sisäministeriö). Viitattu 2.9.2019.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: el:Δημοκρατική Συμπαράταξη
**Koronaviruspandemia San Marinossa** on osa maailmanlaajuista COVID-19 -pandemiaa, joka alkoi vuonna 2020. Maassa oli 21. maaliskuuta 2022 mennessä raportoitu yhteensä 14 968 tapausta ja 112 koronaan liittyvää kuolemaa.

San Marinossa ensimmäinen tapaus todettiin 27. helmikuuta 2020. Kyseessä oli 88-vuotias mies, jolla oli ennestään heikentynyt immuniteetti. Häntä hoidettiin Riminissä, Italiassa. Ensimmäinen vahvistettu kuolemantapaus raportoitiin 1. maaliskuuta ja kyseessä oli sama 88-vuotias.

Rajoituksia ja toimia
---------------------

San Marino sulki rajansa 9. maaliskuuta 2020.

Vuoden 2020 kuntavaaleja siirrettiin marraskuun 29. päivään pandemian takia elokuussa 2020.

Rokotukset
----------

San Marinossa käyttöön hyväksytyt koronarokotteet ovat venäläiset Sputnik V ja Sputnik V Light.

Toukokuussa 2021 San Marinon terveysministeri Roberto Ciavatta ilmoitti, että kaikki vähintään kolme yötä maassa majoittuvat ulkomaalaiset voivat saada Sputnik V -rokotteen maksamalla 50 euron maksun. Hintaan kuului kaksi annosta, joiden väli toisistaan on 3–4 viikkoa. Ulkoministeri Luca Beccarin mukaan tavoitteena oli houkutella maahan turisteja.

21. maaliskuuta 2022 mennessä maan yli 5-vuotiaista 82 % oli täysin rokotettu.

Lähteet
-------

1. 1 2  Aggiornamento settimanale epidemia Covid-19 e andamento Campagna Vaccinale - 21 marzo 2022  21.3.2022. Istituto per la Sicurezza Sociale di San Marino. Viitattu 22.3.2022. (italiaksi)
2. ↑  Coronavirus: primo caso nella Repubblica di San Marino *Altarimini*.  27.2.2020. Viitattu 22.3.2022. (italiaksi)
3. ↑  Coronavirus: è morto il sammarinese ricoverato a Rimini  1.3.2020. San Marino Rtv. Viitattu 22.3.2022. (italiaksi)
4. ↑  San Marino, chiusi i varchi di confine secondari *Corrie Reromagna*.  22.3.2020. Viitattu 22.3.2022. (italiaksi)
5. ↑  Elezioni Giunte di Castello: si vota il 29 novembre  31.8.2020. San Marino Rtv. Viitattu 22.3.2022. (italiaksi)
6. ↑  San Marino  2022. covid19.trackvaccines.org. Viitattu 22.3.2022. (englanniksi)
7. ↑  San Marino offers tourists Sputnik vaccine for €50 *The Local Italy*.  12.5.2021. Viitattu 22.3.2022. (englanniksi)
FP:n logo
**Fazilet Partisi** (lyh. FP) oli turkkilainen islamistinen puolue. Nimi tarkoittaa suomeksi Hyvepuoluetta. FP perustettiin vuonna 1997 kielletyn islamistisen Refah Partisi -puolueen (RP) työn jatkajaksi. FP:n puheenjohtajana toimi Recai Kutan. FP kiellettiin vuonna 2001.

Toiminta
--------

FP:n poliittisen toiminnan lähtökohta kielletyn puolueen toiminnan jatkajana antoi sille huonot mahdollisuudet menestyä. Se yritti tehdä pesäeroa edeltäjäänsä ja kielsi olevansa RP:n toiminnan jatkaja. FP ei onnistunut kuitenkaan vakuuttamaan Turkin oikeuslaitosta siitä, että samojen FP:n ytimen muodostaneiden poliitikkojen toiminta olisi uuden puolueen jäseninä muuttunut aiempaa hyväksyttävämmäksi. FP:n toimintaoikeus kyseenalaistettiin erityisesti sen jälkeen, kun eräs sen naispuolinen edustaja yritti Turkin parlamentissa vannoa edustajanvalansa huivipäisenä. FP lakkautettiin perustuslakituomioistuimen päätöksellä.

Vuoden 1999 parlamenttivaaleissa FP oli saanut kolmanneksi eniten ääniä ja 111 edustajaa Turkin parlamenttiin, jossa edustajien kokonaismäärä oli 550.

Lähteet
-------

1. 1 2  Leinonen, Anu ym.: *Turkki Euroopan rajalla?*, s. 138, 180. Gaudeamus, 2007. ISBN 978-952-495-034-3.
2. ↑  TURKEY: parliamentary elections Türkiye Büyük Millet Meclisi (T.B.M.M), 1999 *archive.ipu.org*.
**Christy** oli lyhytaikaiseksi jäänyt vuonna 1994 tuotettu yhdysvaltalainen koko perheen televisiosarja, jonka pääosissa olivat Kellie Martin, Emmy-palkinnon osastaan voittanut Tyne Daly, Randall Batinkoff ja Stewart Finlay-McLennan. Se jäljenteli sarjojen *Pieni talo preerialla* ja *Tie Avonleaan* -tyyliä, ja sen tapahtumat perustuivat Catherine Marshallin romaaniin. Sarja ei kuitenkaan yltänyt lähellekään kummankaan edellä mainitun draamasarjan katsojalukuja, joten se lopetettiin vain yhden tuotantokauden jälkeen. Se sai jatkoa vasta vuonna 2001 valmistuneen elokuvan muodossa. Elokuvan pääosassa Christy Huddlestonin roolissa nähdään suuresti Kellie Martinia muistuttava Lauren Lee Smith.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Christy* kertoo nuoren opettajattaren, Christy Huddlestonin (Martin), saapumisesta pieneen ja syrjäiseen tennesseeläiseen Cutter Gapin vuoristokylään 1910-luvun puolivälissä. Keskellä Appalakkien vuoristoa sijaitseva kylä on suoranainen takapajula, jossa vanhat tavat ovat voimissaan. Kyläläisten keskuudessa ovat voimissaan säännöt ja tavat, jotka muistuttavat vanhojen skotlantilaisten klaanien tapoja.

Vielä sarjan edetessä Christy ja muut päähenkilöt, lähetysaseman pitäjä Alice Henderson (Daly), pastori Grantland (Batinkoff) ja tohtori McNeil (Finlay-McLennan) jäävät tylysti ulkopuolisiksi kyläläisten pienessä yhteisössä. Naiset ovat sarjan voimakkaimmat hahmot, ja miehet kuvataan hajamielisinä ja päämäärättöminä. 

Romantiikan nälkäiset saattoivat nauttia pastorin sekä tohtorin kilpakosinnasta, jonka kohteena sarjan päähenkilö oli. Sarjan viimeinen jakso päättyikin kohtaan, jossa Christy oli vaikean valinnan edessä: hänen täytyi joko palata kotiin suureen kaupunkiin tai jäädä Cutter Gapiin ja valita jompikumpi kilpakosijoista puolisokseen.

Aiheesta muualla
----------------

* *Christy* Internet Movie Databasessa. (englanniksi)
* *Christy: The Movie* Internet Movie Databasessa. (englanniksi)
**Uusi hyvinvointipuolue** (turk. *Yeniden Refah Partisi*) on Millî Görüşin mukainen turkkilainen poliittinen puolue, joka perustettiin 23. marraskuuta 2018 Muhammed Ali Fatih Erbakanin johdolla. Puolueen perussäännön mukaan sen virallinen lyhenne on Yeniden Refah. Sen symboli on piikki puolikuussa. Se sisällytettiin vaalilautakunnan 30. maaliskuuta 2021 julkaisemaan vaaleihin osallistuvien puolueiden listaan.

Poliittinen asenne
------------------

Uuden hyvinvointipuolueen tavoitteita ovat kansallinen tuotanto, kansallinen kehitys, köyhyyden poistaminen ja Turkin ulkomaisen riippuvuuden poistaminen kokonaan. Se korostaa "oikeudenmukaista järjestystä", jonka Necmettin Erbakan määrittelee yhdeksi kansallisen näkemyksen tavoitteista. Puolueen mukaan kansalaisten vapauttaminen aineellisista ja moraalisista vaikeuksistaan on yksi puolueen perusperiaatteista.

Puolue jatkaa tiukkaa koron vastustusta, joka on jatkunut Millî Görüş -liikkeen syntymisestä lähtien.

Katso myös
----------

* Refah Partisi

Lähteet
-------

1. ↑  Yeniden Refah Kuruldu Malline:Webarşiv, Hürriyet
2. ↑  Yeniden Refah Partisi Programı *yenidenrefahpartisi.org.tr*.  Arkistoitu 16 Şubat 2019. Viitattu 20 Kasım 2022.
3. ↑  Fatih Erbakan: Ümmet için çalışan kadrolar milli görüşten çıkacak *dha.com.tr*.  Arkistoitu .
**Nummen kunnanlääkärin talo** on entinen kunnanlääkärin vastaanotto ja asunto Nummella, Uudellamaalla. Rakennus on valmistunut vuonna 1922 rakennusmestari Heikki Siikosen piirustusten mukaan. Kunnanlääkärin talo on kaksikerroksinen, aumakattoinen rakennus, jonka itäisellä julkisivulla on kaksi lasikuistillista sisäänkäyntiä. Länsipuolella rakennusta on atlaanikuisti, jonka päällä on parveke. Kunnanlääkärin talon ensimmäisessä kerroksessa on T-ikkunat, kun taas toisessa kerroksessa neliruutuiset ikkunat. Ullakon frontonimaiset ikkuna-avaukset ovat suljettu.

Nummen kunnanlääkärin talo edustaa tyylisuunnaltaan klassismia ja se on mukana Nummen rakennetun kulttuuriperinnön inventointiluettelossa. Rakennus kuuluu osaksi suojeltua valtakunnallisesti merkittävää Nummen kulttuurimaisemaa.

Lähteet
-------

1. 1 2  STADIONARK, Arkkitehtitoimisto Kristina Karlsson, Kati Salonen ja Mona Schalin Arkkitehdit Oy: Rakennetun kulttuuriympäristön selvitys 2011  9.4.2011. Nummi-Pusulan kunta. Viitattu 8.3.2011.
**Lindkulla** on Lohjalla, Uudellamaalla sijaitseva entinen kappalaisen asunto. Nykyisin rakennus toimii Lohjan seurakunnan nuorisotilana.

Lindkulla sijaitsee Lohjan keskustassa. 1800-luvun lopulla valmistuneen päärakennuksen lisäksi pihapiiriin kuuluu yhä asuinkäytössä oleva entinen haudankaivajan asuinrakennus 1800-luvun lopulta, luhtiaitta vuodelta 1729, ratasliiteri 1800-luvun alusta sekä tienvarsiaitta 1800-luvun lopulta.

Historia
--------

Lindkullan tila on yksi Lohjan kylän kantatiloista. 1600-luvun lopulta lähtien tila on toiminut kappalaisen asuntona ja viimeksi se oli asuinkäytössä 1990-luvulla. 2000-luvun alun saneerauksen yhteydessä päärakennukseen teetettiin seurakunnan nuorisotyön toimitilat. Tällöin muös alimpia hirsiä sekä vesikaton rajassa olevia hirsiä vaihdettiin. Lattiarakenteet ja peltikatto uusittiin myös. Päärakennuksen sisääntulokuisti rakennettiin kokonaan uudestaan samalla sitä laajentaen. Remontin yhteydessä ikkunat, ulko-ovet, vuorilaudat ja listat uusittiin vanhan mallisiksi. Sauna purettiin.

Lindkullan puurakenteinen päärakennus edustaa tyyliltään uusrenessanssia.

Lähteet
-------

1. ↑  Lindkulla *Lohjan seurakunta*. Viitattu 9.9.2021.
2. 1 2 3  Katariina Ockenström: Lohjan rakennetun ympäristön inventointiluettelo  2002. Lohjan kaupunki, Lohjan kaupunkisuunnittelukeskus ja Lohjan Museo. Viitattu 9.9.2021.
3. ↑  Hanna Galtat, Riitta Tornivaara-Ruikka: Maalle! Helsingin seudun kulttuuriympäristöopas  2012. Rakennustaiteen seura. Viitattu 9.9.2021.
**Soichi Noguchi** (jap. 野口聡, *Noguchi Sōichi*, s. 15. huhtikuuta 1965 Jokohama, Japani) on Japanin avaruusjärjestö JAXAn japanilainen astronautti. Hän lensi ensi kertaa avaruudessa vuonna 2005 tehtäväspesialistina avaruussukkulalennolla STS-114.

Noguchi toimi partiopoikana. Hän on naimisissa ja hänellä on kolme lasta.

Koulutus
--------

Noguchi valmistui Chigasaki-Hokuryo High Schoolista Chigasakissa, Kanagawan prefektuurissa vuonna 1984, ja opiskeli Tokion yliopistossa, missä hän suoritti avaruus- ja lentotekniikan alemman korkeakoulututkinnon vuonna 1989 ja ylemmän vuonna 1991.

Soichi Noguchi ensimmäisellä avaruuskävelyllään
Yliopistosta valmistuttuaan Noguchi työskenteli IHI-yhtymän ilmailumoottoreiden ja avaruusoperaatioiden tutkimus- ja tuotekehitysosastolla kaupallisten moottoreiden aerodynamiikan suunnittelijana.

Ura JAXAssa
-----------

National Space Development Agency of Japan (宇宙開発事業団, NASDA, nykyinen Japanin avaruusjärjestö eli JAXA) valitsi Noguchin astronauttikandidaatiksi kesäkuussa 1996. Hän ilmoittautui astronauttikoulutukseen NASAn Johnson Space Centerissä elokuussa 1996. Kaksi vuotta kestäneen koulutuksen jälkeen hän sai tehtäväspesialistin kelpoisuuden. Vuonna 1998 hän kouluttautui Kosmonauttien koulutuskeskus Juri Gagarinissa venäläisten avaruusjärjestelmien käyttöön. Hän työskenteli Kansainvälisen avaruusaseman japanilaisen Kibō-moduulin teknisessä tuessa ja osallistui huhtikuussa 2001 tehtäväspesialistina avaruussukkulalennolle STS-114 Discovery (26.7.–9.8.2005) suorittaen muun muassa kolme avaruuskävelyä (yhteiskesto 20 tuntia 5 minuuttia).

Noguchi valittiin ISS:n Retkikunta 22:n ja Retkikunta 23:n miehistön jäseneksi lentoinsinööriksi. Hänet laukaistiin 20. joulukuuta 2009 Kansainväliselle avaruusasemalle lennolla Sojuz TMA-17. Hän palasi samalla lennolla Maahan 2. kesäkuuta 2010.

Lähteet
-------

1. 1 2  NASA: NASA Biography Soichi Noguchi NASA.
2. ↑  Amiko Nevills: STS-114 Mission Specialist Soichi Noguchi: Teaming up to Return to Flight, Scout's Honor  31.3.2005. NASA. Viitattu 21.1.2008-01.
3. ↑  General Mission Debriefing by Astronaut Soichi Noguchi *sts-114.jaxa.jp*.  1.10.2005. Viitattu 21.1.2008.
4. 1 2  Asaravala, Amit: The Crew of Flight STS-114 *WIRED*.  8.7.2005. Viitattu 21.1.2008.
5. 1 2 3  Astronaut Bio: Soichi Noguchi (5/2008) NASA. Viitattu 9.9.2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Soichi Noguchi**.
* Soichi Noguchi NASAn elämäkerrassa (englanniksi)
* STS-114: Soichi Noguchin haastattelu ennen lentoa (31.3.2005)
* Spacefacts biography of Soichi Noguchi (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Soichi Noguchi 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Japani

 |
|  |
| Tieteilijät | 
* CiNii

 |

 |
**Metsäkaalikoi** (*Rhigognostis schmaltzella*) on kaalikoiden heimoon kuuluva, aikuisena talvehtiva pieni perhoslaji. Sitä tapaa usein sisätiloista varhain keväällä.

Koko ja ulkonäkö
----------------

Metsäkaalikoi on pieni, kirjava perhoslaji. Etusiipien pohjaväri on ruskea. Siiven etureuna ja kärkiosa ovat takareunaa vaaleampia, ja etureunassa on kaksi tummanruskeaa täplää. Siiven kärjessä on yksi tai useampi, joskus epäselvästi erottuva tumma täplä. Siiven takareunassa on vaaleanharmaa, sahanterämäinen viiru, joka joskus rajaa siiven takareunaan kaksi vaaleanharmaata, kolmiomaista täplää, joiden keskiosa on tummempi tai jatkuu yhtenäisenä koko siiven mitan. Viirun ja siiven takareunan välinen alue on yleensä muuta siipeä vaaleampi. Takasiivet ovat vaaleanharmaat, kärkiosasta hieman tummemmat. Raajat ovat tummat ja niissä on lukuisia vaaleita poikkiraitoja. Siipiväli on 17–22 mm.

Laji voi muistuttaa paljon erittäin yleistä kaalikoita (*Plutella xylostella*), mutta on sitä selvästi kookkaampi.

Levinneisyys ja lentoaika
-------------------------

Metsäkaalikoi on pohjoiseurooppalainen laji, jota tavataan Fennoskandian lisäksi Pohjois-Baltiasta ja Saksasta. Suomessa sitä tavataan melko harvinaisena ainakin Pohjois-Pohjanmaan ja Kainuun korkeudelle saakka. Aikuisia perhosia voi tavata syksyllä sekä uudestaan keväällä, jo maaliskuusta lähtien. Satunnaisesti, talvehtimisen keskeydyttyä, yksilöitä voi lentää koko talven ajan.

Elinympäristö ja elintavat
--------------------------

Metsäkaalikoi on aikuistalvehtija, joka hakeutuu mielellään talvehtimaan rakennuksiin. Perhosen tapaakin ehkä tyypillisimmin lentämästä sisätiloissa varhain keväällä, joskin lentohuippu osuu toukokuun loppupuoliskolle. Aikuiset perhoset ovat yöaktiivisia ja tulevat valolle. Toukka elää ravintokasvilla seittisuojuksen sisällä ja koteloituu lehden alapinnalle tai maahan.

Ravintokasvi
------------

Toukka syö litukoita (*Cardamine*).

Lähteet
-------

1. 1 2
2. ↑   (Arkistoitu – Internet Archive)
3. ↑

Aiheesta muualla
----------------

* lapiforum.de (saksaksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q8367532
* Wikispecies: Rhigognostis schmaltzella
* BOLD: 286112
* EUNIS: 300034
* Fauna Europaea: 434034
* Fauna Europaea (new): 4a08608c-c44b-4247-8cb8-df2157d8e29b
* GBIF: 4525448
* iNaturalist: 1015705
* NCBI: 1178151

 |

 |